《游安乐次句龙元应韵》
宋代·李流谦

得友何妨并辔行，眼明木末数峰横。
真游与世寥寥隔，滞念逢僧稍稍平。
不复定身怀故宅，空余遗像閟荒坑。
莫教学道伤迟暮，世路低回已半生。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。